ત્યાર પછી તે યુવાને તેમના હાથમાંથી કેવી રીતે સોનાનાં ઘરેણાં કઢાવ્યાં એ બાબતની જાણકારી આપતાં વસુમતીબહેને ‘મિડ-ડે’ને કહ્યું હતું કે ‘તે યુવાને મારા હાથમાં વાયરની પિન પકડાવીને મને શૉક ન લાગી જાય એટલા માટે હાથમાં પહેરેલાં સોનાનાં ઘરેણાં કાઢીને બાજુમાં મૂકવા કહ્યું હતું. મેં હાથમાં પહેરેલી બે તોલાની બે સોનાની બંગડીઓ અને ત્રણ ગ્રામની વીંટી કાઢીને કિચનના કબાટના ડ્રૉઅરમાં મૂકી હતી. ત્યાર પછી તેણે ચેકિંગ કરતો હોય એવું નાટક કર્યું હતું. પછી તે યુવાન બહારની બાજુમાં કરન્ટ ચેક કરીને આવું છું કહીને ઘરની બહાર નીકળી ગયો હતો. બપોરે ૧૨.૩૦ વાગ્યે ઘરની બહાર ગયા પછી લાંબા સમય તે પાછો ફર્યો નહોતો.’